तत्कालिन नेकपा एमालेका छत्र दाहालसँग १९ भोट बढि ल्याएर तीनपाटन गाउँपालिकाको अध्यक्ष बनेका कर्ण बहादुर थापा मगर भने आफ्नो पुरानो फेसबुक एकाउन्टमा देखिएको समस्याका कारण नयाँ फेसबुक एकाउन्ट प्रयोग गर्दै आएका छन् । उनले उक्त जानकारी पनि फेसबुकमै दिएका थिए । ४ हजार भन्दा बढि फेसबुक साथी रहेका थापाको वालमा प्राय कांग्रेस कार्यकर्ताले फोटो ट्याग गरिरहेका हुन्छन् । उनी फेसबुकमा कमेन्ट गर्न पनि भ्याइरहेका हुन्छन् । सामाजिक संजालमा पोष्ट गर्न भने थापा कञ्जुस्याँई गर्छन् । धेरै पोष्टहरु सेयर नगरेका थापा समाजिक संजालमा भने सक्रिय नै देखिन्छन् ।
